Gericht Hornborg

Dat Gericht Hornborg weer en Patrimonialgericht un later königlich Gericht un Verwaltungsrebeed in Bremen-Veern un in dat Königriek Hannover mit Seet in Hornborg binnen de Landdrostie Stood. Dor hett groff dat Rebeed von de hüdigen Gemenen Hornborg un Dollern tohöört. Gerichtsherrn weren de Familien von Schulte, von Düring, von dem Bussche, von Holleufer un von Oeynhausen.

 Geografie 

In’n Noorden von dat Gericht leeg dat Amt Stood, in’n Oosten dat Grevengericht Oolland, in’n Süden dat Gericht Delm un in’n Westen dat Amt Harsfeld (Stand 1848).

 Historie 

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Hornborg weer in disse Tied de Seet von de Mairie Hornborg in’n Kanton Hornborg. Dollern leeg in de Mairie Stood (Kanton Stood). 1813 müssen de Franzosen dat Rebeed denn opgeven un de ole Stand is wedderkamen.

Dör en Rezess mit de Gerichtsherrn von dat Patrimonialgericht Hornborg is dat Gericht an’n 1. August 1835 von dat Königriek Hannover övernahmen un an’n 24. September 1835 förmlich övergeven worrn un is dormit denn en Königlich Gericht ween.Juristische Zeitung für das Königreich Hannover. Band 11, 1836, Sied 142

To’n 1. Januar 1847 is de Dörpschop Dullern von dat Amt Harsfeld in dat Gericht Hornborg wesselt.Christian H. Ebhardt: Gesetze, Verordnungen und Ausschreiben für das Königreich Hannover. 1846–1850. Vandenhoeck und Ruprecht, Göttingen 1851, Sied 157

1848 weer dat Gericht so 12,22 km² groot.

Bi de Verwaltungs- un Justizreform an’n 1. Oktober 1852 is dat Gericht Hornborg oplööst un Deel von dat Amt Hornborg worrn.

 Öörd Stand 1848 

  Oort  Lüüd  Hüüs  Aard  Status 1  Hornborg  1390  196  Flecken  Gemeen   de fiev Eddelgöder in Hornborg un de Slagbeker Mahl- un Poppeermöhl  157  18  Eddelgood  ahn Gemeen 2  Daudiek  39  4  Landgood  Goodsverband 3  Dollern mit de Kolonie Rüstjermoor  269  29  Dörp  Gemeen

 Inwahnertall 

 Richters 

 ~1830: Johann Carl Schilling, Hornborg
 ~1840: Gerichtsverwalter Johann Carl Schilling
 ~1850: Amtsassesser Ludewig Kuckuck

 Footnoten 

Kategorie:Gericht
Kategorie:Königriek Hannover
Kategorie:Kurförstendom Hannover
Kategorie:Gifft dat nich mehr